Cu ocazia primului său meci la Campionatul European de Fotbal, în 20 august 2008, Schweinsteiger a preluat, tot pentru prima dată, banderola de căpitan al naționalei germane (de la Miroslav Klose). La data de 6 mai 2010, a fost convocat, de către selecționerul Joachim Löw, să participe la Campionatul Mondial de Fotbal din Africa de Sud. La acest turneu, Schweinsteiger a oferit trei pase decisive în cele șapte meciuri, fiind la egalitate la acest capitol cu Dirk Kuyt, Kaká, Thomas Müller și Mesut Özil. Prestația sa a contribuit la ocuparea celei de-a treia poziții în clasamentul turneului final de către Germania. De asemenea, a fost nominalizat drept component al "All-Star-Team" a FIFA, aspirând și la trofeul Balonul de aur, alături de zece alți jucători. În disputa contra „selecționatei celeste”, dintre ai cărei componenți se detașa net Lionel Messi, contând pentru sferturile de finală ale competiției și încheiată cu scorul de 4:0, a strălucit din nou și a fost desemnat „omul meciului”.